Rovajärven ampuma-alue

Rovajärven ampuma-alue on Suomen puolustusvoimien käytössä oleva Länsi-Euroopan suurin yhtenäinen sota- ja ampumaharjoitusalue, joka sijaitsee Kemijärven, Pelkosenniemen, Rovaniemen ja Sodankylän kuntien alueella. Noin 1 200 neliökilometrin kokoista luonnonkaunista aluetta, jota kutsutaan Naarmankairaksi, käytetään lähinnä tykistö- ja kranaatinheitinjoukkojen harjoituksissa, mutta myös Pohjoisen Suomen joukko-osastojen sekä panssarijoukkojen harjoituksissa. 

Rovajärven ampuma-alue on perustettu 1949 ilman laillista menettelyä ja vuodesta 1986 lähtien se on ollut Puolustusvoimien pohjoinen pääampuma-alue. Ilmatorjuntatykistö puolestaan on harjoitellut suojellulla dyynialueella sijaitsevalla Lohtajan ampuma-alueella vuodesta 1952 alkaen. Rovajärven ampuma-alueen perustamisen syynä oli tarve saada korvaava alue Pariisin rauhansopimuksessa menetetylle Perkjärven ampuma-alueelle.

Alue jakautuu mm. Rovajärven, Heinuvaaran, Kielijupon, Sarrion ja Ristilammen alueisiin.

Rovajärven ampuma-aluetta käytettiin vuonna 2005 35 vuorokautena.Reserviläinen 1/2007, sivu 7 via STT, Janne Linnovaara via Puolustusministeriö Tykistö- ja kranaatinheitinjoukkojen suurharjoitus järjestetään alueella keväisin touko-kesäkuussa. Sota- ja ampumaharjoituksiin tulee joukkoja parhaimmillaan useista maista.
pienoiskuva|Suomen puolustusvoimien K9 Moukari ampuu 17. toukokuuta 2024 Rovajärvellä järjestetyssä Defender 24 -harjoituksessa.
Myös Puolustusvoimien Koeampumalaitos on yksi ampuma-alueen käyttäjistä.

Yhdysvaltojen kanssa vuonna 2023 solmitussa DCA-sopimuksessa sovitaan, että Rovajärven harjoitusalue sekä Misin varastoalue annetaan tarvittaessa Yhdysvaltojen käyttöön. 

 Siirtymiset ampuma-alueelle 
Harjoituksiin on mahdollista siirtyä varuskunnista myös rautateitse, sillä Rovaniemen Misissä sijaitsee Misin rautatieasema.

 Tykistöharjoitukset 

Perkjärven tykistöharjoitukset

Ennen toista maailmansotaa Suomen puolustusvoimien tykistöharjoitukset järjestettiin Karjalankannaksella Perkjärven ampuma-alueella, joka sijaitsi Perkjärven asemakylästä kuusi kilometriä länteen Kaukjärven suuntaan Vierustaan. Muolaan puolella sijainneelta Perkjärven asemalta johti sivuraide Uudenkirkon kunnan puolella sijainneelle  tykistöleirille.thumb|300px|right|Rovajärven maastoa kesällä 1997. Etualalla 122 H 63 -haupitsi.
Rovajärven tykistöharjoitukset

Tykistön ampumaharjoitus (TAH) on kaksiviikkoinen harjoitus, jossa joukot harjoittelevat toimintaa ensin taisteluosaston tasolla ja sitten prikaatin osana. 

Vuonna 2008 toukokuun lopulla järjestetyssä harjoituksessa oli 3 200 varusmiestä, reserviläistä ja puolustusvoimien henkilökuntaan kuuluvaa.Mil.fi: Harjoituksen eteneminen ja tavoitteet . Viitattu 25.10.2008

Harjoituksen kehitys

Ensimmäinen tykistön ja kranaatinheittimistön sota- ja ampumaharjoitus (SAH) järjestettiin 1949 ja ensimmäinen talviharjoitus 1958. Vuodesta 1983 harjoituksia pidettiin vuosittain kolme ja vuodesta 1995 kaksi kertaa. Silloin otettiin käyttöön myös uusi kertausharjoituskeskus ja nykyiset taisteluosastokokoonpanot. Vuonna 1998 harjoitusajat siirrettiin uusia palvelusaikoja vastaaviksi. 

Kilpailut
Nykyään harjoituksen pituus on noin kaksi viikkoa, mutta aiemmin ne kestivät kuukaudenkin. Nykyisestä harjoituksesta on karsittu esimerkiksi kantahenkilökunnan kunto-ottelupartiokilpailut ja varusmiesten ryhmätaitokilpailut muuna palvelusaikana pidettäviksi. Tykistökenraali VP Nenosen tulenavauskilpailu on säilynyt ohjelmassa. Siinä patteristo sekä kranaatinheitinkomppania saavat käskyn siirtyä asemiin sekä pataljoona hyökätä. Kilpailusuorituksessa patteristo sekä kranaatinheitinkomppania ampuvat pataljoonan johtamana kaksi tulitehtävää maalialueelle. Nopein ja parhaiten ohjeita noudattanut taisteluosasto saa kiertopalkinnoksi Nenosen tykin.Lavetti-lehti 2004.Mil.fi: Lavetti-lehti . Viitattu 25.10.2008.Tuuli Harviainen: Mainetta ja kunniaa. Mil.fi 27.5.2008.

Muuta
Harjoitusten käytössä on myös harjoitusalueen asemarakennuksessa sijaitseva Misin kauppa. Ammunnoissa käytettäviä ammuksia varten alueella on oma Pohjois-Suomen Huoltorykmentin alainen ammusvarasto.

Toinen Lapissa sijaitsevista laajoista ampuma-alueista on Jääkäriprikaatin yhteydessä sijaitseva Kyläjärven ampuma-alue Sodankylässä.

 Ammunnat 
155 H 17
155 K 98
PstOhj 83M
PstOhj 2000
122 PsH 74
152 TelaK 91

 Onnettomuudet, maastopalot ja vaaratilanteet 

 2001 kranaatinheittimen putken repeäminen.
 2005 joulukuussa Porin Prikaatin varusmies menehtyi Rovajärvellä sotaharjoituksissa.Rovajärven turmassa yksi kuollut 2.12.2005.
 Kesällä 2006 elokuun alussa koeampuma-alueella syttyi mahdollisesti itsestään muutaman hehtaarin laajuinen maastopalo, jonka annettiin sammua itsekseen maalialueella olevien ammusten vuoksi. Alueelta kuultiin muutamia ammusten räjähdysääniä.Rovajärven+ampuma-alueella palaa yhäRovajärven maastopalo saa hiipua itsekseen
 Toukokuussa 2013 sattui vaaratilanne, kun kolme tykin kranaattia osui lähelle miehitettyä tulenjohtopaikkaa.http://www.iltalehti.fi/uutiset/201305030184450_uu.shtml 
 Joulukuussa 2018 varusmies kuoli Arctic Shield 18 -harjoituksessa jäätyään ajamansa maastomönkijän alle.https://yle.fi/uutiset/3-10542449
 Huhtikuussa 2022 Jääkäriprikaatin kouluttaja kuoli haavoituttuaan räjähdeonnettomuudessa.https://puolustusvoimat.fi/-/puolustusvoimien-suorittama-turvallisuustutkinta-rovajarven-rajahdeonnettomuudesta-on-valmistunut

 Lähteet 

 Aiheesta muualla 

 Rovajärven ampuma-alue Puolustusvoimien sivulla 
 Ampuma-alueen varoilmoitukset 

Luokka:Suomen ampuma-alueet
Luokka:Kemijärvi
Luokka:Rovaniemi
Luokka:Pelkosenniemi
Luokka:Sodankylä